Publication: Magyar Közlöny
Issue: MK-1999-83 (Year: 1999, Number: 83)
Era: 1990-2004
Section: 11/1998. (IV. 17.) KHVM—BM együttes rendelet (a továbbiakban: R.) 1. §-ának (6) bekezdése helyébe a következő rendelkezés lép:
Paragraph Index: 115

a) A munkavállalói oldal a törvény módosítására vonatkozó javaslatokkal alapvetően egyetértett, támogatta az ellenőrzés hatékonyságának javítására irányuló kormányzati törekvéseket. Javasolta, hogy a munkaügyi bírság meghatározott részét — amely a szakszervezet, illetve üzemi tanács működésével kapcsolatos szabályok megsértéséből adódik — az érdeksérelmet szenvedett szervezet a munkaügyi ellenőrzés színvonalának javítására használhassa fel. A kormányzati oldal nem zárkózott el a javaslat megvizsgálásától. A munkavállalói oldal az egységes munkaügyi nyilvántatás megteremtésére és a munkaügyi ellenőrzések tapasztalatai alapján a szükséges jogi szabályozásra hívta fel a figyelmet. A kormányzati törekvéseknek megfelelően egyetértett az ellenőrzési szervezet önállóságának visszaállításával, személyi és tárgyi feltételeinek javításával.

Source: https://magyarkozlony.hu/hivatalos-lapok/48b00f3ef0b90fb3a98820d3fac65c86a8b57349/dokumentumok/4abf66ec5ec084cde00eb9645953bb86e82d0572/letoltes